《兄长寄五诗依韵和寄诗各有所怀 其一》
宋代·孔平仲

忆昔西寻山下园，芙蓉香里醉颓然。幽篁迸笋无馀地，老木交阴不计年。

彻幕旋迎秦望雨，汎杯旁引鉴湖泉。旧游寂寞今谁到，应有秋苔长绿钱。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。